Diari Oficial de la Generalitat Valenciana


Sumari del DOGV 9820, del 03-04-2024 (2024/2342)

RESOLUCIÓ de 8 de març de 2024, del conseller d'Agricultura, Ramaderia i Pesca per la qual s'aprova la modificació normal del plec de condicions de la Denominació d'Origen Protegida València.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9820

Data del DOGV
:   03-04-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/2342


Data del document
:   08-03-2024

Organisme emissor
:   Conselleria d'Agricultura, Ramaderia i Pesca

Tipus de document
:   Resolució

Descriptors 

:   * Conselleria d'Agricultura, Ramaderia i Pesca
    * Conselleria d'Agricultura, Ramaderia i Pesca
    * denominació d'origen

RESOLUCIÓ de 8 de març de 2024, del conseller d'Agricultura, Ramaderia i Pesca per la qual s'aprova la modificació normal del plec de condicions de la Denominació d'Origen Protegida València. [2024/2342]  
Amb data 11 d'agost de 2023 (Núm. Registre GVRTE/2023/2997722), el Consell Regulador de la Denominació d'Origen Protegida València va presentar davant la Conselleria d'Agricultura, Ramaderia i Pesca una sol·licitud de modificació del seu plec de condicions i del document únic, així com la documentació necessària per a la seua tramitació.  
Posteriorment, el 22 de desembre de 2023 (Núm. Registre GVRTE/2023/5039118), es va presentar una nova sol·licitud per a incloure expressament en el plec l'ús sol o combinat de most per al vi de licor de moscatell i el vi dolç.  
Les modificacions sol·licitades són necessàries amb la finalitat d'actualitzar certs aspectes d'acord amb la legislació vigent, corregir la delimitació de les subzones i introduir noves mencions d'etiquetatge com a unitats geogràfiques menors.  
En concret, les citades modificacions són:  
- S'eliminen els rosats i negres del Vi Espumós Aromàtic de Qualitat.  
- S'hi introduïxen 2 noves mencions d'etiquetatge com a unitats geogràfiques menors i s'establixen les seues característiques i condicions:  
• Vi de poble  
• Vi de parcel·la  
- Es corregix la demarcació de les subzones Alt Túria i Valentino, i es canvien 3 municipis.  
- S'aclarix que l'embotellat i l'envelliment en botella es realitzaran en la zona de producció delimitada, però es mantenen els drets adquirits dels cellers ja certificats actualment i situats fora de la zona.  
  
- S'actualitza la referència legal que permet els termes tradicionals “Primer de collita”, “Criança”, “Reserva” i “Gran Reserva”.  
- Davant la possible modificació de l'annex III del Reglament delegat 2019/934, s'inclou expressament en el plec l'ús sol o combinat de most per al vi de licor de moscatell i el vi dolç.  
  
Es tracta d'una modificació normal a l'efecte de l'article 14 del Reglament delegat (UE) 2019/33, de la Comissió de 17 d'octubre de 2018, pel qual es completa el Reglament (UE) núm. 1308/2013, del Parlament Europeu i del Consell, pel que fa a les sol·licituds de protecció de denominacions d'origen, indicacions geogràfiques i termes tradicionals del sector vitivinícola, al procediment d'oposició, a les restriccions d'utilització, a les modificacions del plec de condicions, a la cancel·lació de la protecció, i a l'etiquetatge i la presentació.  
  
Per este motiu, el procediment de modificació ha d'atindre's al que es disposa en l'article 17 del citat Reglament delegat (UE) 2019/33: «Si l'estat membre considera que es complixen els requisits del Reglament (UE) núm. 1308/2013 i les disposicions adoptades en virtut d'este, podrà aprovar i fer pública la modificació normal. La decisió d'aprovació inclourà el document únic consolidat modificat, quan siga procedent, i el plec de condicions consolidat modificat».  
  
Per tot el que s'ha exposat, d'acord amb el que es preveu en el Decret 10/2023, de 19 de juliol, del president de la Generalitat, pel qual es determinen el nombre i la denominació de les conselleries, i les seues atribucions (DOGV 9643, 19.07.2023), en relació amb les competències que corresponen a esta conselleria, i vista la proposta del director general de Desenvolupament Rural, en l'exercici de les funcions que tinc atribuïdes d'acord amb el que s'establix en l'article 28 de la Llei 5/1983, de 30 de desembre, del Consell, resolc:  
  
Primer  
Aprovar i fer pública la decisió favorable a la modificació normal del plec de condicions de la Denominació d'Origen Protegida València, una vegada comprovat que complixen els requisits del Reglament (UE) número 1308/2013, del Parlament Europeu i del Consell, de 17 de desembre de 2013, pel qual es crea l'organització comuna de mercats dels productes agraris i pel qual es deroguen els reglaments (CEE) núm. 922/72 (CEE), núm. 234/79 (CE), núm. 1037/2001 i (CE) núm. 1234/2007.  
  
Segon  
Publicar la versió del plec de condicions i del document únic en la qual s'ha basat esta decisió favorable, en el portal agrari de la Conselleria d'Agricultura, Ramaderia i Pesca, en els següents enllaços:  
https://breu.gva.es/b/qxigabnbez  
https://breu.gva.es/b/uuhincq34j  
  
El present acte posa fi a la via administrativa i en contra d'este pot interposar-se potestativament un recurs de reposició davant el conseller d'Agricultura, Ramaderia i Pesca, en el termini d'un mes comptat des de l'endemà de la seua notificació o impugnar-se directament davant l'orde jurisdiccional mitjançant la interposició d'un recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos des de l'endemà de la seua notificació, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en l'article 10 de la Llei 29/1998, de 13 de juliol, reguladora de la jurisdicció contenciosa administrativa.   
  
València, 8 de març de 2024.- El conseller d'Agricultura, Ramaderia i Pesca: José Luis Aguirre Larráuri.